**Prikaz rada centara za dobrovoljno, anonimno i besplatno savjetovanje i testiranje na HIV**

**Odjel za HIV, spolno i krvlju prenosive bolesti Služba za epidemiologiju zaraznih bolesti Hrvatskog zavoda za javno zdravstvo**

Zagreb,

**Centri za dobrovoljno savjetovanje i testiranje na HIV – CST (HIV savjetovališta)**

U Hrvatskoj djeluje 10 centara za anonimno i besplatno HIV savjetovanje i testiranje (CST, HIV savjetovališta) koji djeluju u zdravstvenim institucijama te četiri koji u sklopu organizacija civilnog društva u zajednici u osam gradova (Zagrebu, Puli, Rijeci, Splitu, Zadru, Osijeku, Slavonskom Brodu, Dubrovniku i Karlovcu). Centri su otvoreni u sklopu međunarodnog projekta Globalnog fonda za borbu protiv AIDS-a, tuberkuloze i malarije te nastavili s radom u sklopu preventivnog programa Ministarstva zdravstva Republike Hrvatske „Rad centara za dobrovoljno, anonimno i besplatno savjetovanje i testiranje na HIV“. U centrima se korisnicima pružaju usluge testiranja na HIV (u nekim savjetovalištima i testiranje na hepatitis B, hepatitis C i sifilis) uz savjetovanje o zaštiti infekcije HIV-om i drugih spolno prenosivih bolesti (SPB), te zaštiti spolnog zdravlja. Centri/savjetovališta su se osnivali u razdoblju od 2003. do 2006. godine u HZJZ-u, županijskim zavodima za javno zdravstvo, zatvorskom sustavu (Zatvorska bolnica u Zagrebu) te Klinici za infektivne bolesti „Dr. Fran Mihaljević“, a testiranje u zajednici u nekoliko organizacija civilnog društva u suradnji sa zdravstvenim djelatnicima. Savjetovalište za HIV (danas savjetovalište za promicanje spolnog zdravlja) djeluje u HZJZ-u od početka studenog 2004. godine.

Rad centara temelji se na preventivnim aktivnostima koje kroz savjetovališni rad i testiranje imaju za cilj smanjenje obolijevanja i širenja HIV-infekcije i ostalih SPB i promicanje odgovornog spolnog ponašanja te doprinosi smanjenju stigme i diskriminacije povezane s HIV-om i SPB. CST kao mjesta primarne i sekundarne prevencije HIV infekcije važan su dio javnozdravstvene zaštite (edukacija o odgovornom spolnom ponašanju, individualni plan redukcije rizika, testiranje na HIV i SPB radi ranog otkrivanja zaraze, pomoć pri upućivanju na liječenje i podršku, dijeljenje edukativno-informativnih materijala i kondoma) i jedan od ciljeva Nacionalnog programa za prevenciju HIV/AIDS-a. Dobrovoljno HIV testiranje uz savjetovanje omogućava rano otkrivanje HIV infekcije i uspješnije liječenje, čime se poboljšava prognoza i kvaliteta života oboljelih te sprečava nehotično širenje infekcije na druge.

Ciljevi rada mreže CST/HIV Savjetovališta su:

* primarna prevencija HIV infekcije i drugih SPB (povećanje znanja i informiranosti javnosti i skupina pod povećanim rizikom)
* sekundarna prevencija HIV infekcije i drugih SPB (rano otkrivanje i liječenje zaraze, smanjenje širenja infekcije)
* doprinos unaprjeđenju zaštite spolnog i reproduktivnog zdravlja
* promicanje zdravih stilova života

HIV savjetovališta u HZJZ-u, zavodima za javno zdravstvo, zatvorskom sustavu i Klinici za infektivne bolesti „Dr. Fran Mihaljević“ (podaci tek od 2008. godine) su od osnutka 2003. do kraja 2019. godine pružila ukupno 69 024 individualnih savjetovanja za 38 710 korisnika, a 38 150 osoba je testirano na HIV. U 439 osobe se otkrila HIV infekcija te su upućene na daljnju medicinsku skrb u Kliniku za infektivne bolesti „Dr. Fran Mihaljević“.

Tijekom 2019. godine u savjetovalištima je pruženo 3560 individualnih savjetovanja za 2144 korisnika, a 2375 osoba se testirale na HIV, od kojih je utvrđeno 38 pozitivnih nalaza. (**Tablica 1.)**

**Tablica 1.** Broj korisnika, savjetovanja (predtestnih i posttestnih), testiranja na HIV i pozitivnih nalaza na HIV u Centrima za dobrovoljno, anonimno i besplatno testiranje na HIV u razdoblju od 2003.- 2019. godine u HZJZ-u, Zavodima za javno zdravstvo, Klinici za infektivne bolesti „Dr. Fran Mihaljević“\* i Zatvorskoj bolnici Zagreb\*\*.

\*podaci od 2008. godine

\*\*2016. godine prestala sa radom

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2003.-2012.** | **2013.** | **2014.** | **2015.** | **2016.** | **2017.** | **2018.** | **2019.** | **Ukupno** |
| **Broj pruženih savjetovanja** | 38044 | 5128 | 4966 | 4943 | 4163 | 4118 | 4102 | 3560 | 69024 |
| **Broj korisnika** | 20821 | 2883 | 2929 | 2804 | 2391 | 2403 | 2335 | 2144 | 38710 |
| **Testirano korisnika** | 20344 | 2799 | 2876 | 2821 | 2333 | 2313 | 2289 | 2375 | 38150 |
| **Broj HIV pozitivnih nalaza** | 181 | 33 | 41 | 37 | 35 | 38 | 36 | 38 | 439 |

\* Podaci od 2013. godine za CST u HZJZ-u uključuju broj reaktivnih (preliminarno pozitivnih nalaza) koji radi samo probirna (ELISA) testiranje, ne šalje više u Kliniku za infektivne bolesti na potvrdni test

\*\*podaci od 2008. godine

**Savjetovalište za HIV/spolno zdravlje u HZJZ –u**

U savjetovalištu u HZJZ-u je od 2004. -2019. godine obavljeno ukupno 12 506  individualnih savjetovanja za 6 410 korisnika, a njih se 4 675 testiralo na HIV. Kod 147 osoba otkrila se HIV infekcija te su upućene na daljnju medicinsku skrb u Kliniku za infektivne bolesti.

Tijekom 2019. godine  u savjetovalištu HZJZ-a  je pruženo 889 individualnih savjetovanja za 531 korisnika, a 491 osoba se testiralo na HIV. Utvrđena su 2 pozitivnih nalaza.

**Savjetovanje i testiranje na HIV u zajednici**

Testiranja u zajednici za skupine pod povećanim rizikom za HIV infekciju, provode CST u suradnji s lokalnim udrugama u Rijeci, Zadru, Splitu i Zagrebu. (**Tablica 2**.) Podaci ne uključuju broj anonimnih testiranja na HIV iz privatnih poliklinika/ordinacija (9) koje također pružaju uslugu anonimnog testiranja na HIV brzim oralnim testovima na HIV.

**Tablica 2.** Broj korisnika, savjetovanja i testiranja na HIV u razdoblju od 2016 - 2019. u suradnji s udrugama u Zagrebu (Iskorak, HUHIV), Rijeci (HEPATOS Rijeka) i Splitu (Help)

|  |  |  |  |  |  |  |  |
| --- | --- | --- | --- | --- | --- | --- | --- |
| **CheckPoint Zagreb**  **HUHIV u suradnji s Klinikom za infektivne bolesti „Dr. Fran Mihaljević“ 1** | | | | **Iskorak u suradnji s HZJZ-om2** | | | |
|  | **2016** | **2017.** | **2018.** | **2019.** | **2016** | **2017.** | **2018.** | **2019.** |
| **Savjetovano korisnika** | 1507 | 1483 | 1493 | 1386 | 705 | 748 | 658 | 677 |
| **Testirano na HIV (brzim testovima)** | 921 | 923 | 1140 | 1070 | 705 | 748 | 658 | 677 |
| **Broj reaktivnih testova** | 17 | 13 | 13 | 8 | 14 | 13 | 11 | 12 |

**1** Djeluje od svibnja 2013. godine. Testiranje se provodi brzim oralnim testovima na HIV iz uzorka oralne tekućine. Provodi se i testiranje brzim oralnim testovima na hepatitis C.

**2** Djeluje od listopada 2013. godine. Testiranje se provodi brzim testovima na HIV iz uzorka kapilarne krvi iz jagodice prsta.

|  |  |  |  |  |  |  |  |
| --- | --- | --- | --- | --- | --- | --- | --- |
| **HEPATOS Rijeka**  **u suradnji s NZZJZ Primorsko goranske županije3** | | | | **Help Split\***  **u suradnji s NZZJZ Splitsko-dalmatinske županije3** | | | |
|  | **2016.** | **2017.** | **2018.** | **2019.** | **2016.** | **2017.** | **2018.** | **2019.** |
| **Broj predtesnih savjetovanja/korisnika** | 219 | 206 | 252 | 350 | 81 | 51 | 75 | 64 |
| **Broj testiranja na HIV** | 219 | 206 | 252 | 336 | 81 | 51 | 75 | 64 |

|  |
| --- |
| **\***Razlika u broju korisnika i broju testiranja je u tome što svaka osoba koja je i.v. korisnik ili seksualna  radnica se retestita, tj. dolazi svaka 3 mjeseca na ponovno testiranje i više se ne zavodi kao korisnika svaki  put kad osoba ponovno dođe |

**3** Testiranje se provodi laboratorijskim testovima (ELISA), iznimno i prigodno se koriste brzi testovi na HIV

**Ukupan broj korisnika, testiranja i reaktivnih nalaza na HIV u razdoblju od 2014 - 2019. u suradnji s udrugama u Zagrebu (LGBT centar - Iskorak i HUHIV), Rijeci (HEPATOS Rijeka) i Splitu (Help)**

|  |  |  |  |  |  |
| --- | --- | --- | --- | --- | --- |
|  | **2014 - 2019.** | | | | |
| **HUHIV** | **Iskorak** | **HEPATOS Rijeka** | **Help Split\*** | **Ukupno** |
| **Savjetovano korisnika** | 8668 | 4013 | 1457 | 404 | 14 542 |
| **Testirano na HIV (brzim testovima)** | 6391 | 4013 | 1435 | 625 | 12 464 |
| **Broj reaktivnih testova** | 69 | 77 |  |  | 146 |

Više o dobrovoljnom savjetovanju i testiranju na HIV i mreži CST u Hrvatskoj možete pročitati na stranicama **www.hzjz.hr** i **www.javno-zdravlje.hr** te u priručniku o HIV savjetovanju i testiranju <http://hzjz.hr/wp-content/uploads/2013/11/Centri-za-HIV-testiranje-i-savjetovanje-u-RH.pdf>